Suchinthana/ta-wikipedia huggingface dataset:
பாரியூர்

பாரியூர் (Pariyur) இந்தியாவில் தமிழ்நாடு மாநிலத்தில், ஈரோடு மாவட்டத்தில் கோபிச்செட்டிப்பாளையம் வட்டத்தில் இருக்கும் ஓர் ஊராட்சி கிராமம் ஆகும். இந்த ஊர் கோபிச்செட்டிப்பாளையம் நகரத்தில் இருந்து 3 கி.மீ. தொலைவில் அமைந்துள்ளது. இங்கு அமைந்துள்ள பாரியூர் கொண்டத்துக்காளியம்மன் கோவில் மிகவும் பிரசித்தி பெற்றது.

மேற்கோள்கள்

ஈரோடு மாவட்டத்திலுள்ள கிராமங்கள்
புன்னைநல்லூர் கோதண்டராமர் கோயில்

புன்னைநல்லூர் கோதண்டராமர் கோயில், தமிழ்நாடு, தஞ்சை மாவட்டம், புன்னைநல்லூர் கிராமத்தில் புன்னைநல்லூர் மாரியம்மன் கோயிலுக்கு அருகில் அமைந்துள்ளது.

நிருவாகம் 
தஞ்சாவூர் அரண்மனை தேவஸ்தானத்திற்கு உட்பட்ட 88 கோயில்களில் இக்கோயிலும் ஒன்றாகும்.

வரலாறு
கி.பி.1739-1763இல் இக்கோயில் கட்டப்பட்டது. நேபாள மன்னர் ஒருவரால் தஞ்சாவூர் மன்னருக்கு அன்பளிப்பாகக் கொடுக்கப்பட்ட சாளக்கிராமக் கல்லினால் ஆன சிலைகள் கருவறையை அலங்கரிக்கின்றன. கோதண்டராமர், சீதா, லட்சுமணர், சுக்ரீவரோடு நின்ற கோலத்தில் எழுந்தருளியுள்ளார். இக்கோயிலில் உள்ள இராமர் ,சீதை, இலக்குவன் ஆகியோரின் உற்சவர் சிலைகள் 1400 ஆண்டுகள் பழமையானவை என்று கருதப்படுகின்றன. இவை இங்கிருந்து 25 கி.மீ. தொலைவில் உள்ள நீடாமங்கலம் அருகே உள்ள பூவானூர் கிராமத்தில் கண்டெடுக்கபட்டு இங்கு கொண்டுவரப்பட்டதாகக் கூறப்படுகிறது.

கோயில் அமைப்பு
ராஜகோபுரம், பலி பீடம், கொடி மரம், திருச்சுற்று, முன்மண்டபம், கருவறை, விமானம் போன்ற அமைப்புகளுடன் அமைந்துள்ளது. இக்கோயில் கருவறை விமானம் சௌந்தர்ய விமானம் என்று அழைக்கப்படுகிறது. கருவறையில் கோதண்ட இராமர் வலக்கையில் சரமும், இடக்கையில் கோதண்டமும் ஏந்தியுள்ளார். அவரின் வலப்புறம் சீதையும், இடப்புறம் இலக்குவனும் நின்ற கோலத்தில் உள்ளனர். திருச்சுற்றில் சக்கரத்தாழ்வார் சன்னதி, ஆழ்வார் சன்னதி, தல மரமான புன்னை மரம், ஜயவீர ஆஞ்சநேயர் சன்னதி ஆகியவை உள்ளன.இக்கோயிலின் பிரகார சுற்றுச்சுவரில் இராமாயணக் காட்சிகள் ஓவியமாகத் தீட்டப்பட்டுள்ளன. இக்கோயிலுக்கு 12 படிகள் ஏறிச் செல்லவேண்டும்.

மேற்கோள்கள்

வெளி இணைப்புகள்
 விகடன், தென்னகத்தின் முக்திநாத் - புன்னைநல்லூர் ஸ்ரீகோதண்ட ராமர்!

படத்தொகுப்பு

தஞ்சாவூர் மாவட்டத்திலுள்ள பெருமாள் கோயில்கள்
தஞ்சாவூர் மாவட்டத்திலுள்ள ராமர் கோயில்கள்
இட்ரியம்(III) ஆண்டிமோணைடு

இட்ரியம்(III) ஆண்ட்டிமோனைடு (Yttrium(III) antimonide) என்பது YSb என்ற மூலக்கூறு வாய்பாடுடன் கூடிய ஒரு கனிமவேதியல் சேர்மமாகும்.

உலோகங்களிடை சேர்மமான இது NaCl-வகை கட்டமைப்பைக் கொண்டுள்ளது. காற்றில் நிலைப்புத் தன்மையுடன் காணப்படுகிறது. இட்ரியம்(III) ஆண்ட்டிமோனைடின் வெப்ப விரிவாக்க குணகம் (α, 10−6/°) 11.1 ஆகும்.

தயாரிப்பு
சோடியம் ஆண்டிமோணைடு மற்றும் நீரற்ற இட்ரியம் குளோரைடு ஆகியவற்றின் உயர்-வெப்பநிலை வினையால் இட்ரியம்(III) ஆண்ட்டிமோனைடு உருவாகிறது.:

YCl3 + Na3Sb → YSb + 3 NaCl

மேற்கோள்கள் 

ஆண்டிமோணைடுகள்
இட்ரியம் சேர்மங்கள்
பாறை உப்பு படிகக் கட்டமைப்பு
ஓடுபாதை

ஓடுபாதை (Runway) என்பது வானூர்தி நிலையத்தில் நிலத்தில் வரையறுக்கப்பட்ட ஒரு செவ்வகப் பகுதியாகும். இவை வானூர்திகள் புறப்பட மற்றும் தரை இறங்கப் பயன்படுத்தப்படுகின்றன. ஓடுபாதைகள் மனிதனால் மேற்பரப்பில் மண், தார், பனி, பைஞ்சுதை கலந்து உருவாக்கப்படுகின்றன. நிலையான இறக்கைகள் கொண்ட விமானங்கள் புறப்படும் போது பறக்கும் வேகத்தை அடைவதற்கும், தரையிறங்கும் போது வேகத்தை குறைத்து நிற்கவும் ஓடு பாதைகள் தேவைப்படுகின்றன. காற்று வீசும் திசையில் புறப்படுதல் மற்றும் தரையிறங்குதல் ஆகியவை சாதகமானதாகும். பெரிய விமான நிலையங்களில் பொதுவாக வெவ்வேறு திசைகளில் பல ஓடுபாதைகளைக் இருக்கும். இதனால் காற்றின் திசையோடு கிட்டத்தட்ட ஒத்த ஒன்றைத் தேர்ந்தெடுக்கலாம்.

மேற்கோள்கள் 

விமானநிலைய கட்டமைப்பு
பெசுமெர்கா

பெசுமெர்கா (ஆங்கிலம்: Peshmerga) என்பது ஈராக்கிய குர்திஸ்தான் பகுதியின் இராணுவப் படை ஆகும். இந்த இராணுவப் படையின் தலைவர் ஈராக்கிய குர்திஸ்தானின் அதிபர் ஆவர். இப்படை மிகப்பெரும் பிரிவாகப் பிரிக்கப்பட்டு தனித்தனியாக ஈராக்கிய ஜனநாயக அமைப்பால் கண்காணிக்கப்பட்டு வழிநடத்தப்படுகிறது. இப்படையின் முக்கியச் செயல்கள் நாட்டைக் காப்பதும், குர்து மக்களின் நிலப்பகுதியின் மக்கள் மற்றும் நிறுவனங்களைக் காப்பதுமாகும்.

மேற்கோள்கள்

ஈராக்கிய குர்திஸ்தான்
உலோகப் பொடி

உலோகப் பொடி (Metal powder) என்பது அலுமினியம் தூள் மற்றும் இரும்புத் தூள் போன்ற தூளாக்கப்பட்ட உலோகங்களைக் குறிக்கிறது.

இவற்றையும் பார்க்க
வாயுஏற்பி புரதம்.

மேற்கோள்கள்

இவற்றையும் காண்க 

பொடி உலோகவியல்

உலோகங்கள்
பொருட்கள்
கடல் மட்டம்

சராசரி கடல் மட்டம் (Mean sea level, MSL) என்பது பொருத்தமான நிலத்திலுள்ள நிலையான ஓர் ஆதாரப் புள்ளியின் சார்பான கடலின் உயரமாகும். ஆனால் நிலத்திலுள்ள ஆதாரப் புள்ளியை தெரிவுசெய்வது மிகச் சிக்கலான பணியாகும். மேலும் கடலின் சரியான உயரத்தைக் கண்டறிவது கடினமான செயலாகும்.  சராசரி கடல் மட்டம் என்பது கடல் அலை, காற்று போன்றவற்றால் பாதிக்கப்படாத நிலையாக நிற்கும் கடலின் உயரமாகும். கணிப்பின் போது நீண்ட நேரத்துக்கு எடுக்கப்படும் உயர அளவீடுகளின் சராசரி மதிப்பை, சராசரி கடல் மட்டமாக கொள்ளப்படும். கடலின் உயரம் நிலத்துக்கு சார்பாக அளவிடப்படுவதால் சராசரி கடல் மட்டமானது கடல் நீர் உயர வேறுபாட்டாலோ அல்லது நிலத்தில் ஏற்படும் உயரவேறுபாடு காரணமாகவோ மாற்றம் அடையலாம்.

கடல் மட்டத்துக்கு மேல் (above sea level) பொதுவாக கடல் மட்டத்திற்கு மேல் உள்ள ஓர் இடத்தின் உயரத்தைக் குறிக்கப் பயன்படுத்தப்படுகிறது. கடல் மட்டம் என்பது சராசரியாக கடல் ஒட்டிய நிலத்தின் நிலை ஆகும். கடல் மட்டத்திற்கு மேல் உயரத்தைப் பொருத்து  வளிமண்டல அழுத்தம் வேறுபடும். எனவே வான்வழிப் போக்குவரத்தில் இது ஒரு முக்கிய குறியீடு ஆகும். இவ்வளவீடு உண்மையில் சராசரி கடல் மட்டத்திற்கு மேல் (above mean sea level, AMSL) என்பதையே குறிக்கிறது.

கடல் மட்டம் உயர்வு
அமெரிக்காவில் அமைந்துள்ள புவி மற்றும் கோள் அறிவியல் துறை சார்பில் இரண்டரை ஆண்டுகளாக நடந்த ஆராய்ச்சியில் கடந்த நூற்றாண்டைவிட இந்த நூற்றாண்டில் 14 செ.மீட்டர்கள் கடல் மட்டம் உயர்ந்துள்ளதாகத் தெரிவித்துள்ளனர். கடந்த 1000 முதல் 1400 ஆம் ஆண்டுவரை புவி குளிர்ந்து இருந்ததால் 8 செ.மீட்டர்களே கடல் மட்டம் உயர்ந்தது குறிப்பிடத்தக்கது.

மேற்கோள்கள்
சித்தூர் வி. நாகையா

சித்தூர் வி. நாகையா (இயற்பெயர்: வுப்பலதடியம் நாகையா, தெலுங்கு: వుప్పలదడియం నాగయ్య; 28 மார்ச் 1904 - 30 டிசம்பர் 1973) ஆந்திர மாநிலத்தைச் சேர்ந்த தென்னிந்தியத் திரைப்பட நடிகர்.. நடிகராக மட்டுமல்லாது திரைப்படவுலகில் இசையமைப்பாளர், இயக்குநர், தயாரிப்பாளர், எழுத்தாளர், பின்னணிப் பாடகர் என பன்முகத் திறனுடன் பங்காற்றியவர்.

நடித்த தமிழ்த் திரைப்படங்கள்
 அசோக் குமார் (1941)
 மீரா (1945)
 நவஜீவனம்‎ (1949)
 என் வீடு‎ (1953)
 எதிர்பாராதது‎ (1954)
 பெண்ணின் பெருமை (1956)
 அமரதீபம் (1956)
 நிச்சய தாம்பூலம்‎ (1962)
 காலம் வெல்லும்‎ (1970)
 கண்மலர்‎ (1970)
 ராமன் எத்தனை ராமனடி‎ (1970)
 இரு துருவம்‎ (1971)
 சம்பூர்ண ராமாயணம்‎

பெற்ற விருதுகளும், சிறப்புகளும்
 கலைமாமணி விருது (1962 - 1963)
 பத்மசிறீ விருது, 1965

மேற்கோள்கள்

1904 பிறப்புகள்
1973 இறப்புகள்
தமிழ்த் திரைப்பட நடிகர்கள்
தெலுங்குத் திரைப்பட நடிகர்கள்
கன்னடத் திரைப்பட நடிகர்கள்
கலைமாமணி விருது பெற்றவர்கள்
பத்மசிறீ விருது பெற்ற திரைப்படத் துறையினர்
தேசிய திரைப்பட விருது வென்றவர்கள்
தெலுங்கு மக்கள்
தெலுங்குத் திரைப்பட இயக்குநர்கள்
சித்தூர் மாவட்ட நபர்கள்
ஊர் பெயரால் அறியப்படும் மக்கள்
தாகேஸ்வரி தேசிய கோயில்

தாகேஸ்வரி தேசிய கோயில் அல்லது டாக்கேஸ்வரி கோயில் (Dhakeshwari National Temple)   வங்கள தேசத்தின் தலைநகர் டாக்காவில் அமைந்த ஒரு இந்து சமயக் கோயில் ஆகும். டாக்கேஸ்வரி கோயில், வங்களா தேச அரசின் கட்டுப்பாட்டில் உள்ளது. தாக்கேஸ்வரி அம்மன், டாக்கா நகரத்தின் காவல் தெய்வம் என்பதால், இங்கு குடிகொண்டுள்ள துர்கைக்கு டாக்கேஸ்வரி என்று பெயராயிற்று. தாக்கேஸ்வரி துர்கை கோயில் வங்கள தேசத்தின் தேசிய கோயில் ஆகும்.  இக்கோயிலில் ஆண்டு தோறும் நடைபெறும் துர்கா பூஜை புகழ் பெற்றது.

இந்தியப் பிரதமர் நரேந்திர மோடி 7 சூன் 2015 அன்று டாக்காவில் உள்ள டாக்கேஸ்வரி கோயிலுக்குச் சென்று வழிபட்டார்.

வரலாறு
டாக்கேஸ்வரி கோயில் 12ஆம் நூற்றாண்டில்  சென் வமிச அரசன் பல்லால் சென் (Ballal Sen)  என்பவர் டாக்கா நகரத்தின் பெயராலேயே கோயிலுக்கும் டாக்கேஸ்வரி கோயில் எனப் பெயரிட்டு, சென் கட்டிடக் கலையில் கோயில் கட்டினார். இக்கோயில் வங்காளத்தின் கலாசார பண்பாட்டின் மையமாக அமைந்தது. 51 சக்தி பீடங்களில் ஒன்றாக தாக்கேஸ்வரி கோயில் கருதப்படுகிறது. கோயில் கருவறையில் இருந்த பத்துக் கரங்களை உடைய  தாக்கேஸ்வரி அம்மனின்  திருவுருவச் சிலை, 1947ஆம் ஆண்டில்  கொல்கத்தா அருகில் உள்ள குமார்துலி  (Kumartuli) என்ற இடத்திற்கு கொண்டு செல்லப்பட்டது. அதன்பின் நிர்மாணிக்கப்பட்ட துர்க்கை சிலை 1971 ஆம் ஆண்டில் நடந்த வங்காளதேச விடுதலைப் போரின் போது, பாகிஸ்தானிய இராணுவத்தால் அழிக்கப்பட்டது.  தாக்கேஸ்வரி அம்மன் கோயில் கருவறையில் உள்ள அம்மனின் நகல் உருவச்சிலையும், 1989 – 1990ஆம் ஆண்டில் நிகழ்ந்த மதக் கலவரத்தில் இசுலாமியர்களால்  சிதைக்கப்பட்டது.

கோயிலின் சிறப்பு நாட்கள்
 துர்கா பூஜை
 கிருஷ்ண ஜெயந்தி
 அஷ்டமி பூஜை

படக்காட்சியகம்

மேற்கோள்கள்

வெளி இணைப்புகள்
 தாகேஸ்வரி கோயில், காணொளிக் காட்சி

இந்துக் கோயில்கள்
சாக்தம்
வங்காளதேசம்
சாந்திநாதர்

சாந்திநாதர் (Shantinath), சமண சமயத்தின்  16-வது தீர்த்தங்கரர் ஆவார். சமண சமய சாத்திரங்களின்படி அனைத்து கர்மத்தளைகளிலிருந்து விடுபட்டு சித்த புருசனானவர் அத்தினாபுர மன்னர் விஸ்வசேனருக்கும் ராணி அசிராவுக்கும் சாந்திநாதர் பிறந்தவர்.

மேலும் காண்க
 சமணம்
 தீர்த்தங்கரர்
 தீர்த்தங்கரர்களின் வாகனங்கள்

மேற்கோள்கள்

தீர்த்தங்கரர்கள்
நேமிநாதர்

நேமிநாதர் (Neminatha)  (சமசுகிருதம்: नेमिनाथ),  சமண சமயத்தின் 22-வது தீர்த்தங்கரர் ஆவர். சமண சமயக் கருத்துக்களின்படி, நேமிநாதர் சித்தராக வாழ்ந்தவர்.  உலக போகங்களை துறந்து விடுதலை அடைந்தவர். சமுத்திரவிஜயன் – சிவாதேவி இணையருக்கு,  யாதவ குலத்தில், சௌரிபுரம் எனும் துவாரகையில் பிறந்தவர். இவரது வேறு பெயர் அரிஷ்டநேமி. திருமணம் செய்யாது, உலக வாழ்வை துறந்து சிரமணர் ஆனார். துவாரகை ஸ்ரீகிருஷ்ணருக்கு நெருங்கிய தொடர்புடையவர்.

படக்காட்சியகம்

மேலும் காண்க
 சமணம்
 தீர்த்தங்கரர்
 தீர்த்தங்கரர்களின் வாகனங்கள்
 சமணப் புனிதத் தலங்கள்
 சமண அறிஞர்கள்
 சமணத் தமிழ் நூல்கள்

அடிக்குறிப்புகள்

மேற்கோள்கள்

மேலும் படிக்க
 Facets of Jainology by Vilas Adinath Sangave Published 2001 by Popular Prakashan
 Article of Dr.Pran Nath The Times of India 19 March 1935 (said to suggest a link between Nebuchadnezzar I and Neminath)
 Proceedings of the Indian History Congress, Published	1947 
 World Parliament of Religions Commemoration Volume: Issued in commemoration of the World Parliament of Religions held at Sivanandanagar, Rishikesh, in April, 1953, Published The Yoga-Vedanta Forest University Press, 1956
 Living faiths in modern India, Authors Shashi Ahluwalia, Meenakshi Ahluwalia, Published  1992 by Indian Publishers' Distributors
 Jain Journal, Volumes 2-3, Published by Jain Bhawan 1967

தீர்த்தங்கரர்கள்
பார்சுவநாதர்

பார்சுவநாதர் அல்லது பார்ஸ்வ (Parshvanatha அல்லது   அல்லது ), மகாவீர்ருக்கு முந்தைய சமண சமயத்தின் 23ஆவது தீர்த்தங்கரர்  ஆவார். இவர் பொ.ஊ.மு. 877-777-ஆம் ஆண்டில் வாழ்ந்த சமண சமயத் தலைவர். பகவான் பார்சுவநாதர், இச்வாகு குலத்தில், காசி நாட்டு அரசன் அஸ்வசேனா–ராணி வாமா தேவிக்கு வாரணாசியில் பிறந்தவர். முப்பது வயதில் உலக இன்பத்தை துறந்து துறவி ஆனார். பார்சுவநாதர் தொடர்ந்து 84 நாட்கள் கடும் தவம் இயற்றி ஞானம் அடைந்தார். தனது 100ஆவது அகவையில் முக்தி அடைந்தார். சமணர்களால் மிகவும் போற்றத்தக்கவராயிருந்தார்.

படக்காட்சியகம்

மேலும் காண்க
 சமணப் புனிதத் தலங்கள்
 சமண அறிஞர்கள்
 சமணத் தமிழ் நூல்கள்
 சமணம்
 தீர்த்தங்கரர்
 தீர்த்தங்கரர்களின் வாகனங்கள்

அடிக்குறிப்புகள்

மேற்கோள்கள்

தீர்த்தங்கரர்கள்
அசுட்டட்டைன் ஓரயோடைடு

அசுட்டட்டைன் ஓரயோடைடு (Astatine monoiodide, அசுட்டட்டைன் மோனோவயோடைடு) என்பது AtI என்ற மூலக்கூறு வாய்பாடு கொண்ட உப்பீனிகளிடைச் சேர்மமாகும். அறியப்பட்ட உப்பீனிகளிடைச் சேர்மங்களில் மிகவும் கனமானது அசுட்டட்டைன்  ஓரயோடைடு ஆகும். ஆனால் விதிவிலக்காக இதைவிடக் கனமானதாகக் கருதப்படும் IBr5 என்ற வாய்பாடு கொண்ட அயோடின் பெண்டாபுரோமைடு சேர்மத்தின் இருப்பு தொடர்பான விவாதங்கள் நடைபெற்று வருகின்றன. 213 பாகை செல்சியசு வெப்பநிலையில் அசுட்டட்டைன் ஓரயோடைடு கொதிக்கும்.

தயாரிப்பு 
அசுட்டட்டைன் மற்றும் அயோடின் தனிமங்கள் 1:1 என்ற மோலார் விகிதத்தில் நேரடியாக வினைபுரிந்து அசுட்டட்டைன் ஓரயோடைடு உண்டாகிறது.

2 At + I2 → 2 AtI

மேற்கோள்கள்

உசாத்துணை 
 

அயோடைடுகள்
அசுட்டட்டைன் சேர்மங்கள்
இடைஉப்பீனி சேர்மங்கள்
ஈரணு மூலக்கூறுகள்
அசுட்டட்டைன் புரோமைடு

அசுட்டட்டைன் புரோமைடு (Astatine bromide) என்பது AtBr என்ற மூலக்கூறு வாய்பாடு கொண்ட உப்பீனிகளிடைச் சேர்மமாகும். இது அசுட்டட்டைன் மோனோபுரோமைடு, அசுட்டட்டைன் ஒற்றைபுரோமைடு என்ற பெயர்களாலும் அழைக்கப்படுகிறது.

தயாரிப்பு 
அசுட்டட்டைன் தனிமம்,  நீர்த்த அயோடின் ஒற்றைபுரோமைடுடன் வினைபுரிந்து அசுட்டட்டைன் ஒற்றைபுரோமைடை உருவாக்குகிறது.

2 At + 2 IBr → 2 AtBr + I2
தனிமநிலையிலுள்ள அசுட்டட்டைன் மற்றும் புரோமின் இரண்டும் வினைபுரிவதாலும் அசுட்டட்டைன் புரோமைடு உருவாகிறது.:

At2 +Br2→ 2 AtBr

மேற்கோள்கள்

உசாத்துணை 
 

அசுட்டட்டைன் சேர்மங்கள்
இடைஉப்பீனி சேர்மங்கள்
புரோமின் சேர்மங்கள்
ஈரணு மூலக்கூறுகள்
பித்துண்டா

பித்துண்டா என்பது பண்டைய கலிங்க இராச்சியத்தில் இருந்த ஒரு துறைமுக நகரம். இது இந்தியாவின் கிழக்குக்கரையில் அமைந்திருந்தது. இன்றைய ஆந்திரப் பிரதேசத்தின் கிருஷ்ணா மாவட்டத்தை உள்ளடக்கியிருந்த இரு பழைய இராச்சியம் ஒன்றின் தலைநகரமாக பித்துண்டா இருந்தது. இவ்விடம் தற்கால மசூலிப்பட்டினத்துக்கு அண்மையிலேயே உள்ளது. பித்துண்டா, சிக்காகோலாவுக்கு அண்மையில் உள்ள பாலூருக்கும், கலிங்கப்பட்டினத்துக்கும் தெற்கே அமைந்திருந்ததாக சில்வா லெவி கருதுகிறார்.

மகாவீரர் காலத்தில் பித்துண்டா ஒரு முக்கிய மையமாக விளங்கியதாகவும், சம்பாவில் (இன்றைய வியட்நாம்) இருந்து வணிகர்கள் இங்கே அடிக்கடி வந்துபோனதாகவும் சமண நூலான உத்தரதியான சூத்திரம் விவரிக்கிறது. காரவேலன் (கிமு 209 - 170) இந்நகரை அழித்ததாக ஆத்திகும்பா கல்வெட்டிலிருந்து அறிய முடிகிறது. கலிங்கத்துக்கும், தமிழ் அரசுகளின் கூட்டமைப்புக்கும் இடையேயான போரின்போது இது நிகழ்ந்தது. இந்நகரைக் கைப்பற்றிய காரவேலன் நகரை அழித்துக் கழுதை பூட்டி உழுததாகத் தெரிகிறது. பித்துண்டா, பெரிப்பிளசிலும், தொலமியின் புவியியலிலும் (கிபி 90 - 168) பிதுண்ட்ரா எனக் குறிக்கப்பட்டுள்ளது.

குறிப்புகள்

இந்திய வரலாறு
மூக்கரட்டி சாரை

மூக்கரட்டி சாரை அல்லது மூக்கிரட்டை (Boerhavia diffusa) என்ற இந்த தாவரம் ஒரு பூக்கும் தாவரம் மூலிகை தாவரம் ஆகும்.மூலிகை மருத்துவத்தில், சீறுநீரகப் பிரச்சனைக்களுக்கு இதன் இலைகள் பயன்படுகிறது. இந்த வகைச்செடிகள் இந்தியா மட்டுமின்றி பசுபிக் பகுதி, தென் அமெரிக்காவின் பலபகுதிகளிலும் பரவலாகக் காணப்படுகிறது. இந்தியாவில் இதன் இலைகளை மூலிகைகளாகப் பயன்படுத்துகின்றார்கள். மழை இன்றி வறண்டு இருக்கும்போதும், மூக்கிரட்டை முளைத்திருப்பதைக் காண இயலும். வயல்களில் அல்லது காடுகளில் மட்டுமல்லாமல் சாலை ஓரத்தில்கூடப் படர்ந்து காணப்படும்.

பெயர்கள் 
இது புட்பகம், மூக்குறட்டை, மூக்கிரட்டை ஆகிய வேறுபெயர்களைக் கொண்டும் அழைக்கப்படுகிறது வருகிறது. சிறிது செம்மை கலந்த ஊதா நிறத்தில் மலர்வதால் ‘ரத்த’ புட்பிகா எனும் பெயர் சூட்டப்பட்டிருக்கலாம். உடலுறுப்புகளின் செயல்பாடுகளைப் புதுப்பிக்கும் தாவரம் என்பதால், ‘புனர்நவா’ என்ற பெயரையும் (புனர்-மீண்டும்; நவா-புதிது) கொண்டுள்ளது.

விளக்கம் 
இந்தத் தாவரம் தரையோடு படர்ந்து வளரக்கூடியது ஆகும். இதன் பூக்கள் ஊதா நிறத்தில் இருக்கும். இலைகளின் மேற்புறம் அடர்ந்த பச்சை நிறமாகவும், கீழ்புறம் சற்று வெளுத்தும் காணப்படும். வேர்கள் சற்றுத் தடிமனாகப் பூமிக்குள் மறைந்திருக்கும்.

மேற்கோள்கள் 

பூக்கும் தாவரங்கள்
ஆசிய மூலிகைகள்
மூலிகை மருத்துவம்
இராபெர்ட் தெ’ஸ்கோர்ட் அட்கின்சன்

இராபெர்ட் தெ’சுகார்ட் அட்கின்சன் (Robert d'Escourt Atkinson, 11 ஏப்ரல் 1898 - 28 அக்டோபர் 1982) ஒரு பிரித்தானிய வானியலாளரும், இயற்பியலாளரும், கண்டுபிடிப்பாளரும் ஆவார்.

வாழ்க்கை
அட்கின்சன் வேல்சிலுள்ள இராயாடர் என்ற நகரில் பிறந்தார். மான்செசுட்டர் இலக்கணப் பள்ளியில் படித்து ஆக்சுபோர்டு பல்கலைக்கழகத்தில் 1922 இல் இயற்பியல் பட்டம் பெற்றார். பிறகு கிளாரண்டனாய்வகத்தில் பணிபுரிந்தார். பின்னர் கோட்டிங்டன் பல்கைக்கழகத்தில் சேர்ந்து 1928இல் இயற்பியலில் முனைவர் பட்டம் பெற்றார். நியூ செர்சியில் உள்ள இரட்கர்சுப் பல்கலைக்கழகத்தில் 1929 முதல் 1937 வரை கல்வி பயிற்றுவித்தார். பிறகு அரசு கிரீன்விச் வான்காணகத்தில் தலைமை உதவியாளராகப் பணிபுரிந்தார். அவர் 1964இல் இரட்ஜெர்சில் பேராசிரியர் ஆனதும் கிரீன்விச்சில் பணிபுரிவதை நிறுத்தினார். 1979இல் பணி விடை பெற்றார்.

பணி
அட்கின்சன் 1929இல் பிரிட்சு அவுட்டர்மேன்சுடன் ஒருங்கிணைந்து காமோவின் குவையத் துளைத்தல் கோட்பாட்டை விண்மீன்களின்  அணுக்கரு இணைவு நிகழ்வுக்குப் பயன்படுத்தினார். இவ்விருவரும் ஐன்ஸ்டைனின் பொருண்மை-ஆற்றல் சமமை வாய்பாட்டின்படி இலேசான அணுக்கருக்கள் போதுமான ஆற்றலை உண்டாக்கும் என்றும் அதனால் தொடர்பிணைவு நிகழ்வுகள் வழியாக எடைமிகுந்த அணுக்கருக்கள் உண்டாகமுடியும் என்றும் எடுத்துக் காட்டினர்.  இவர்களது படிமங்கள் பின்னால் வந்த CNO சுழற்சியை ஒத்தன. என்றாலும் அப்போது அனைத்து விண்மீன்களும் நீரகத்தால் ஆகியவை எனக் கருதப்பட்டதால் இந்தக் கோட்பாடு உடனடியாக ஏற்கப்படவில்லை. அட்கின்சன் மீண்டும் 1930களில் இந்தக் கோட்பாட்டைப் பற்றி எழுதி, உயர்பொலிவு விண்மீன்கள் குறுகிய வாழ்நாள் உடையனவாக அமையவேண்டும் என்றார். மேலும் அவர் புடவியெங்கும் விரவியுள்ள தனிமங்கள் விண்மீன்களில் நிகழும்  அணுக்கருப் பிணைவுவினையால் உருவாகியவையே என முன்மொழிந்ததோடு,  வெண்குருளை விண்மீன்கள் மின்னிட அணுக்கரு வாயிலின் ஆற்றலேதும் தேவையில்லை என்றும் கூறினார்.

அட்கின்சனின் எந்திரவியல் திறமை, யார்க் மினிஸ்டருக்கான வானியல் கடிகாரம் வடிவமைப்பதற்கான ஒரு ஆணையத்தை அமைக்கவும் மேலும் அதன்வழி யார்க் மினிஸ்டர் வானியல் கடிகாரம் செய்யப்படவும் வழிவகுத்தது.

மதிப்புகள்
அரசு வானியற் கழகம், அரசு கலமோட்டல் நிறுவனம் ஆகியவற்றில் ஆய்வுறுப்பினர்,
அரசு வானியற் கழகத்தின் எடிங்டன் விருது உடுக்கணவெளி அணுக்கருப் பிணைவுக்காக இவருக்குத் தரப்பட்டது (1960),
சிறுகோள் "1827 அட்கின்சன்" இவரது நினைவாகப் பெயரிடப்பட்டுள்ளது.

மேற்கோள்கள்

வெளி இணைப்புகள்
 Oral History interview transcript for Robert d'Escourt Atkinson on 22 April 1971, American Institute of Physics, Niels Bohr Library and Archives

நினைவிரங்கல்கள்
 QJRAS 25 (1984) 100–104
 JBAA 93 (1983) 172–173

பிரித்தானிய வானியலாளர்கள்
1898 பிறப்புகள்
1982 இறப்புகள்
களிமணக்கீரை

களிமணக்கீரை () என்பது தாவர வகையில்  பெரிய தாவரம் ஆகும். இது பூக்கும் தாவரம் ஆகும். இதன் கீரை மருத்துவத்துக்கு பயன்படுகிறது. இது ஒரு பஞ்சகாலத் தாவரம் ஆகும்.

மேற்கோள்   

பூக்கும் தாவரங்கள்
தகவற்பெட்டி தேவைப்படும் தாவரவியல் கட்டுரைகள்
மகாமேகவாகன வம்சம்

மகாமேகவாகன வம்சம் என்பது, மௌரியப் பேரரசு வலிமையிழந்த பின்னர் கலிங்கத்தை கிமு 100 முதல் கிபி 400 முடிய 500 ஆண்டுகள் ஆண்ட பண்டைய அரச வம்சங்களில் ஒன்று. இவ்வம்சத்தின் மூன்றாவது ஆட்சியாளனாகிய காரவேலன் தொடர்ச்சியான படையெடுப்புக்கள் மூலம் இந்தியாவின் பெரும் பகுதியைக் கைப்பற்றினான். காரவேலனின் தலைமையின் கீழ் கலிங்கத்தின் படை வலிமை மீண்டும் கட்டியெழுப்பப்பட்டது. இக்காலத்தில் கலிங்கப் பேரரசு வடக்கே மகதம் முதல் தெற்கே பாண்டிய நாடு  வரை பரந்திருந்தது. 

இவ்வம்சத்தினரின் ஆட்சியின்கீழ் குறிப்பாகக் காரவேலனின் ஆட்சியின் கீழ், கடல் ஆதிக்கம் பெற்றிருந்த கலிங்கம், இலங்கை, பர்மா, தாய்லாந்து, வியட்நாம், கம்போடியா, போர்னியோ, பாலி, சுமாத்திரா, ஜாவா போன்ற நாடுகளுடன் வணிகத்தில் ஈடுபட்டிருந்தது.

இவ்வம்சத்து அரசர்கள்
 விருத்தராஜன்
 காரவேலன்
 குடேபசிரி
 பதுக்கா
 மகாசாதன்
 சாதாவின் வழியினர்

மகாமேகவாகன வம்ச காலத்திய கட்டிடக் கலை

இதனையும் காண்க
 உதயகிரி, கந்தகிரி குகைகள்
 ஹாத்திகும்பா கல்வெட்டு

மேற்கோள்கள்
 

ஒடிசாவின் வரலாறு
இந்திய அரச மரபுகள்
பண்டைய இந்தியா
யுரேனியம் சல்பைடு

யுரேனியம் சல்பைடு (Uranium monosulfide) என்பது யுரேனியம் மற்றும் கந்தகம் சேர்ந்து உருவாகும் ஒரு சல்பைடு உப்பு ஆகும். இதனுடைய மூலக்கூறு வாய்பாடு US என்பதாகும். 2460°செல்சியசு வெப்பநிலையில் இச்சேர்மம் உருகத் தொடங்கும்.

காந்த ரீதியாக, யுரேனியம் சல்பைடு சேர்மம் அறை வெப்பநிலையில் பாரா காந்தமாக உள்ளது. இதன் கியூரி வெப்பநிலை 180 கெல்வின் ஆகும்.  கனசதுரப் படிகத்திட்டத்தில்  அறியப்பட்ட மிகப்பெரிய காந்தப் படிக திசையொவ்வாமை பண்பைக் கொண்ட சேர்மமாக யுரேனியம் சல்பைடு கருதப்படுகிறது.

மேற்கோள்கள்

யுரேனியம் சேர்மங்கள்
மோனோசல்பைடுகள்
பாறை உப்பு படிகக் கட்டமைப்பு
கோங் யூ

கோங் யூ () (பிறப்பு: ஜூலை 10, 1979) ஒரு தென் கொரியா நாட்டு நடிகர் ஆவார். இவர் 2001ஆம் ஆண்டு முதல் பல சின்னத்திரை தொடர்களிலும் மற்றும் திரைப்படங்களிலும் நடித்து வருகின்றார். இவர் காபி பிரின்ஸ், பிக் போன்ற மிகவும் புகழ் பெற்ற தொடர்கள் ஆகும்.

ஆரம்ப வாழ்க்கை

2001-2004
இவர் க்யுங் ஹீ பல்கலைக்கழகத்தில் கலைப்பட்டதாரி பட்டம் பெற்றார். 2000ஆம் ஆண்டு தனது முதல் வேலையாக எம்நெட் என்ற தொலைக்காட்சியில் காணொளி தொகுப்பாளராக பணிபுரிந்தார் அதை தொடர்ந்து 2001ஆம் ஆண்டு ஒளிபரப்பான ஸ்கூல் 4 என்ற தொடரில் நடிகராக அறிமுகமானார். 2000ஆம் ஆண்டு முதல் 2004ஆம் ஆண்டு காலப்பகுதியில் நாடக நடிகர், துணை நடிகர், இசை நிகழ்ச்சிகளில் தொகுப்பாளர் என பல துறைகளில் பணிபுரிந்தார்.

2005-2007
2005ஆம் ஆண்டு இவர் முதல் முதலில் காதநாயக்கான நடித்த தொடர் ஹலோ மை டீச்சர் ஆகும் இந்த தொடர் சியோல் ஒலிபரப்பு அமைப்பு என்ற தொலைக்காட்சியில் ஒளிபரப்பானது. இந்த தொடரில் இவருக்கு ஜோடியாக நடிகை காங் ஹைஜின் நடித்து இருந்தார். இதை தொடர்ந்து 2006ஆம் ஆண்டு காதல் தொடரான ஒன் பைன் டே தொடரில் நடித்தார்.

2007ஆம் ஆண்டு இவர் நடித்த நகைச்சுவை மற்றும் காதல் நிறைந்த காபி பிரின்ஸ் என்ற தொடர் மிகவும் வெற்றி பெற்றது, இந்த தொடருக்கு பிறகு இவர் மிகவும் புகழ் பெற்ற நடிகரானர். இந்த தொடர் தமிழ் மொழியில் மொழிமாற்றம் செய்யப்பட்டு புதுயுகம் தொலைக்காட்சியில் ஒளிபரப்பானது என்பது குறிப்பிடத்தக்கது.

2008–2015
இவர் சனவரி 14, 2008ஆம் ஆண்டு தனது தரைப்படை சேவைக்கு சேற்று டிசம்பர் 8, 2009 சேவை முடித்து மீண்டும் நடிப்புத்துறைக்கு வந்தார். இவர் தனது சேவையில் வானொலி தொகுப்பாளராக படைத்துறையில் பணியாற்றினார்.

இவரின் மறுவருகையாக நடித்த திரைப்படம் பிண்டிங் மிஸ்டர்.டெஸ்டினி என்ற திரைப்படம் ஆகும். இந்த திரைப்படம் டிசம்பர் 9, 2010ஆம் ஆண்டு கொரியாவில் வெளியாக மிக பெரிய வெற்றி பெற்றது. இதை தொடர்ந்து பிக் என்ற நகைச்சுவை-காதல் தொடரில் நடித்தார்.  சைலென்சட், சஸ்பெக்ட்  போன்ற திரைப்படங்களிலும் நடித்து இருந்தார்.

2016-இன்றுவரை
2016ஆம் ஆண்டு இவர் நடித்த திரைப்படம் அ மேன் அண்ட் அ வுமேன் என்ற படம் ஆகும், இந்த திரைப்படத்தை தொடர்ந்து டிரெயின் டு பூசன் என்ற சோம்பை திரைப்படத்தில் நடித்தார், இந்த திரைப்படம் மிகப்பெரிய வெற்றி அடைத்தது. தமிழ், தெலுங்கு மற்றும் ஹிந்தி மொழிகளில் மொழிமாற்றம் செய்யப்பட்டு இந்தியாவில் வெளியானது என்பது குறிப்பிடத்தக்கது. அதே ஆண்டில் கார்டியன்: லோன்லி அண்ட் கிரேட் கோட் என்ற தொடரில் கோல்பினாக நடித்தார். இந்த தொடரும் வெற்றி பெற்றது. இந்த தொடரில் நடித்ததாற்காக பல விருதுகளும் வென்றார்.

மேற்கோள்கள்

வெளி இணைப்புகள் 
 Gong Yoo
 

1979 பிறப்புகள்
வாழும் நபர்கள்
தென் கொரியத் திரைப்பட நடிகர்கள்
தென் கொரிய தொலைக்காட்சி நடிகர்கள்
தென் கொரிய விளம்பர நடிகர்கள்
சேசம்பட்டி சிவலிங்கம்

சேசம்பட்டி சிவலிங்கம் (பிறப்பு: 7 ஜுலை 1944) தமிழகத்தைச் சேர்ந்த நாதசுவர இசைக் கலைஞர் ஆவார்.

இசைப் பயிற்சி 
நாதசுவரம் வாசித்தலில் ஆரம்பகாலப் பயிற்சியினை தனது தந்தையார் சேசம்பட்டி பி. தீர்த்தகிரியிடம் பெற்றார். பின்னர் கீவளுர் கணேசன், கீரனூர் ராமசுவாமி பிள்ளை ஆகியோரின் மாணவராக இசைக் கற்றார். டி. எஸ். லட்சப்பப் பிள்ளை, டி. என். கிருஷ்ணன், எம். தியாகராஜன், கே. வி. நாராயணசுவாமி ஆகிய புகழ்பெற்ற கலைஞர்களின் தொடர்பினால் தன்னுடைய இசைத்திறனை மேம்படுத்திக் கொண்டார்.

இசைப் பணி 
அனைத்திந்திய வானொலியில் ‘A' தரக் கலைஞராக 40 ஆண்டுகள் பணியாற்றியுள்ளார்.

பெற்றுள்ள விருதுகளும், பட்டங்களும் 
 கலைமாமணி விருது (1992 - 1993)
 சங்கீத நாடக அகாதமி விருது, 2011 
 பாபநாசம் சிவன் விருது (2003); வழங்கியது: கர்நாடக சங்கீத சபா
 சங்கீத கலா சிரோமணி
 சங்கீத சேவா நியரதா

மேற்கோள்கள்

உசாத்துணை 
 SHRI SESHAMPATTI T SIVALINGAM - Akademi Award: Carnatic Instrumental Music (Nagaswaram) 

நாதசுவரக் கலைஞர்கள்
1944 பிறப்புகள்
சங்கீத நாடக அகாதமி விருது பெற்றவர்கள்
கலைமாமணி விருது பெற்றவர்கள்
ஊர் பெயரால் அறியப்படும் மக்கள்
ஓரியூர்

ஓரியூர்  (Oriyur) தமிழ்நாட்டின் இராமநாதபுரம் மாவட்டத்தில், ]]திருவாடானை வட்டம்|திருவாடானை வட்டத்தில்]] உள்ள சிறு கிராமம். இது தேவகோட்டை நகரத்திலிருந்து 35 கி. மீ., தொலைவில் அமைந்துள்ளது.

போர்த்துகீசியரான அருளானந்தர் என்ற ஜான் டி பிரிட்டோ 11 பெப்ரவரி 1693இல் உயிர்த்தியாகம் செய்த இடம் ஒரியூர். தண்டனையை நிறைவேற்றுபவர்களை நோக்கி அருள் அருளானந்தர் தன் தலையை மனமுவந்து தந்த வண்ணம் நிற்கும் சிலை,  கோதிக் கட்டடக்கலைப் பாணியில் கட்டப்பட்ட புனித அருளானந்தர் கிறித்தவ தேவாலய கட்டிடத்தின் முகப்பில் உள்ளது. இந்தத் துறவியின் தலையை வெட்டும்போது தெறித்த ரத்தத்தால், இந்தப் பகுதியில் உள்ள மணற்குன்றுகள் அனைத்தும் சிவப்பாக மாறி விட்டதாகக் கூறப்படுகிறது. இது கத்தோலிக்க கிறிஸ்தவர்களின் புனித தலமாக இது திகழ்கிறது.

மேற்கோள்கள்

இராமநாதபுரம் மாவட்டத்திலுள்ள கிராமங்கள்
வில்லூண்டி தீர்த்தம்

வில்லூன்றி தீர்த்தம் அல்லது வில்லூண்டித் தீர்த்தம், தமிழ்நாட்டின், இராமநாதபுரம் மாவட்டத்தின், ராமேஸ்வரம் வட்டத்தில் தங்கச்சிமடம் ஊராட்சி அருகில் தண்ணீர் ஊற்று எனுமிடத்தில், வங்காள விரிகுடா கடற்கரையில் அமைந்த புனித தீர்த்த கிணறு ஆகும். இராவணனுடன் போரிட்டு சீதையுடன் இராமேஸ்வரம் திரும்பிய ராமனுடன் சென்று கொண்டிருந்த சீதாபிராட்டிக்கு தண்ணீர் தாகம் எடுத்த போது இராமன் தன் கையிலிருந்த வில்லை ஊன்றி அதிலிருந்து பீறிட்ட நீரைக் கொண்டு தாகத்தைக் தணித்துள்ளான். இதனால் இந்த இடத்துக்கு வில்லூண்டித் தீர்த்தம் என்று பெயராயிற்று. இவ்விடம் இராமேசுவரத்திலிருந்து 7 கி.மீ. தொலைவிலும், தங்கச்சிமடத்திலிருந்து 2 கி.மீ., தொலைவிலும் அமைந்துள்ளது.

வெளி இணைப்புகள்
தமிழக சுற்றுலா கழகம்
 வில்லூன்றி தீர்த்தம்

தமிழ்நாட்டுச் சுற்றுலா மையங்கள்
இந்து யாத்திரைத் தலங்கள்
இராமாயண நிகழிடங்கள்
திருப்புனவாசல்

திருப்புனவாசல் (Thiruppunavasal),  தமிழ்நாட்டின் புதுக்கோட்டை மாவட்டத்திலுள்ள ஆவுடையார்கோயில் வட்டம், ஆவுடையார் கோயில் ஊராட்சி ஒன்றியத்தில், பம்பாற்றங்கரையில் அமைந்த ஒரு கிராமம் ஆகும். அருகில் அமைந்த நகரம் அறந்தாங்கி. புகழ் பெற்ற  ஓரியூர் கிறித்தவ தேவலயம் ஒரு கிலோ மீட்டர் தொலைவில் திருவாடனை வட்டத்தில் அமைந்துள்ளது.

மக்கள் பரவல் 

2001ஆம் ஆண்டு மக்கட்தொகை கணக்கெடுப்பின்படி, திருப்புனவாசல் கிராமத்தின் மக்கள் தொகை 3863ஆக இருந்தது. அதில் ஆண்கள் 1929, பெண்கள் 1934. எழுத்தறிவு படைத்தோர் 2792 பேர்..

கோயில்
திருப்புனவாசல் கிராமத்தில் பாடல் பெற்ற பெரியநாயகி உடனுறை பழம்பதிநாதர் என்ற விருத்தபுரீஸ்வர் கோவில் அமைந்துள்ளது. அருணகிரிநாதர் இவ்வாலயம் வந்து, முருகன் மீது திருப்புகழ் பாடியுள்ளார்.

மேற்கோள்கள்

வெளி இணைப்புகள்
  Thirupunavasal – a maha kshetram

புதுக்கோட்டை மாவட்டத்திலுள்ள ஊர்களும் நகரங்களும்
இலித்தியம் பொலோனைடு

இலித்தியம் பொலோனைடு (Lithium polonide) என்பது Li2Po என்ற மூலக்கூற்று வாய்பாட்டுடன் கூடிய ஒரு வேதிச்சேர்மமாகும். பொலோனியச் சேர்மங்களில் அதிக வேதியியல் நிலைப்புத்தன்மை கொண்டது பொலோனைடு ஆகும்.

தயாரிப்பு 
ஐதரோபொலோனிக் அமிலம் என்றழைக்கப்படும் நீர் கலந்த ஐதரசன் பொலோனைடு இலித்திய உலோகத்துடன் ஒடுக்க வினை புரிந்து இலித்தியம் பொலோனைடு உருவாகிறது. ஐதரசன் பொலோனைடு, இலித்தியம் பகுதிப்பொருளாக உள்ள காரங்களுடன் அமில-கார வகை வினை புரிந்தும் இலித்தியம் பொலோனைடு தயாரிக்கப்படுகின்றது.

H2Po + 2 Li → Li2Po + H2

இலித்தியம், பொலோனியம் இரண்டையும் சேர்த்து 300 முதல் 400 °செ. வெப்பநிலைக்குச் சூடுபடுத்தியும் இலித்தியம் பொலோனைட்டைத் தயாரிக்கலாம்.

வடிவமைப்பு 
சோடியம் பொலோனைடு போலவே இலித்தியம் பொலோனைட்டுச் சேர்மமும் புளோரைட்டுக் கனிமத்தின் அமைப்புக்கு எதிரான படிக அமைப்பைக் கொண்டிருக்கிறது.

மேற்கோள்கள் 

இலித்தியம் சேர்மங்கள்
பொலோனைடுகள்
புளோரைட்டு படிகக் கட்டமைப்பு
யூரியெல் த காசுட்டா

யூரியெல் த காசுட்டா (Uriel da Costa) அல்லது யூரியல் ஆக்காசுட்டா (Uriel Acosta,  1585 – ஏப்ரல் 1640) ஒரு போர்த்துகீசிய மெய்யியலாரும், ஐயுறவுவாதியும் ஆவார்].

வாழ்க்கை
த காசுட்டா காப்ரியேல் த காசுட்டா ஃபியூசா என்பவருக்கு போர்ட்டோ எனுமிடத்தில் பிறந்தார். இவரது பெற்றோர் புதுக்கிறித்தவராயிருந்தனர். அப்போது இவரது பெற்றோர்கள் எசுப்பானியாவிலும், போர்த்துகலிலும் நிலவிய யூத ஒறுப்புகளில் இருந்து தப்பிக்க யூதவியத்திலிருந்து உரோமன் கத்தோலிக்கச் சமயத்துக்கு மதமாற்றம் அடைந்துள்ளனர். இவரது தந்தையர் பன்னாட்டு வணிகரும் வரிப்பண்ணையரும் ஆவார்.

எழுத்துகள்
Propostas contra a tradição (மரபெதிர் முற்கோள்கள், 1616)
Exame das tradições farisaicas (சொற்றொடர் மரபாய்வு), 1623. இதில் த காசுட்டா மாந்தன் உயிர் (ஆத்மா) இறப்பற்றதல்ல என வாதிடுகிறார்.
Exemplar humanae vitae (மாந்த வாழ்வின் எடுத்துகாட்டு), 1640.

மேற்கோள்கள்

 Bertao, David. The Tragic Life of Uriel Da Costa 
 Adler, Jacob, A Life on the Stage: A Memoir, translated and with commentary by Lulla Rosenfeld, Knopf, New York, 1999, . 200 et. seq.

மேலும் வாசிக்க
 Adler, Jacob, A Life on the Stage: A Memoir, translated and with commentary by Lulla Rosenfeld, Knopf, New York, 1999, , pp. 200 et. seq.
 
 Jonathan I. Israel Spinoza, Life & Legacy. Oxford: Oxford University Press 2023.  
 Steven Nadler, Spinoza: A Life, 2nd edition Cambridge, Cambridge University Press, 2022. 
 Nadler, Steven, Menasseh ben Israel, Rabbi of Amsterdam, New Haven, Yale University Press, 2018.
 Osier, Jean-Pierre. D'Uriel da Costa à Spinoza. Paris: Berg International 1983.
 Popkin, Richard H., Spinoza, Oxford, Oneworld Publications, 2004.
  (open access).
 Salomon, Herman Prins, and Sassoon, I.S.D., (trans. and intr.), Examination of Pharisaic Traditions – : Facsimile of the Unique Copy in the Royal Library of Copenhagen, Leiden, E. J. Brill, 1993.
 Tradizione e illuminismo in Uriel da Costa. Fonti, temi, questioni dell''', edited by O. Proietti e G. Licata, eum, Macerata 2016 Index

வெளி இணைப்புகள்
 International committee Uriel da Costa 
Dimitris Michalopoulos & Luigi Tramonte, "Tra Socrate e Hitler: La vita e morte di Uriel da Costa, Periodico Daily,'' 23-XI-2018 https://www.periodicodaily.com/tra-socrate-e-hitler-vita-e-morte-di-uriel-da-costa/ [archive] 

போர்த்துக்கேய எழுத்தாளர்கள்
போர்த்துக்கேய மெய்யியலாளர்கள்
1585 பிறப்புகள்
1640 இறப்புகள்
ஐயுறவியலாளர்கள்
1580கள் பிறப்புகள்
சோடியம் பொலோனைடு

சோடியம் பொலோனைடு (Sodium polonide) என்பது Na2Po என்ற மூலக்கூற்று வாய்பாட்டுடன் கூடிய ஒரு வேதிச்சேர்மமாகும். பொலோனியச் சேர்மங்களில் அதிக வேதியியல் நிலைப்புத்தன்மை கொண்டது பொலோனைடு ஆகும். சோடியத்திற்கும் பொலோனியத்திற்கும் இடையே உள்ள மின்னெதிர்த்தன்மை வேறுபாடு (பெளலிங்கின் திட்டத்தின் படி ≈ 1.1) காரணமாகவும் பொலோனியத்தின் சிறிதளவு மாழையிலித்தன்மை காரணமாகவும் இடை மாழைச் சேர்மநிலை, அயனிச் சேர்மநிலை என்ற இரண்டுக்கும் இடைப்பட்ட நிலையில் சோடியம் பொலோனைடு காணப்படுகிறது.

தயாரிப்பு 
ஐதரோபொலோனிக் அமிலம் என்றழைக்கப்படும் நீர் கலந்த ஐதரசன் பொலோனைடு சோடிய உலோகத்துடன்  ஒடுக்க வினை புரிந்து சோடியம் பொலோனைடு உருவாகிறது. ஐதரசன் பொலோனைடு, சோடியம் பகுதிப்பொருளாக உள்ள |காரங்களுடன் அமிலக்கார வகை வினை புரிந்தும் சோடியம் பொலோனைடு தயாரிக்கப்படுகிறது.

H2Po + 2 Na → Na2Po + H2

ஐதரசன் பொலோனைட்டின் வேதியியல் நிலைப்புத்தன்மையின்மை, இத்தொகுப்பு வினை நடைபெறுவதற்கு இடையூற்றை உண்டாக்குகிறது.

சோடியம், பொலோனியம் ஆகிய இரண்டையும் சேர்த்து 300 முதல் 400 பாகை செல்சியசு வெப்பநிலைக்குச் சூடுபடுத்தியும் சோடியம் பொலோனைட்டைத் தயாரிக்கலாம்.

வடிவமைப்பு 
இலித்தியம் பொலோனைடு, மற்றும் பொட்டாசியம் பொலோனைடு போலவே சோடியம் பொலோனைட்டுச் சேர்மமும் புளோரைட்டுக் கனிமத்தின் அமைப்புக்கு எதிரான படிக அமைப்பைக் கொண்டிருக்கிறது.

மேற்கோள்கள் 

சோடியம் சேர்மங்கள்
பொலோனைடுகள்
புளோரைட்டு படிகக் கட்டமைப்பு
பாகன் டத்தோ

பாகன் டத்தோ (Bagan Datoh அல்லது Bagan Datuk)  என்பது மலேசியா, பேராக் மாநிலத்தின் பாகன் டத்தோ மாவட்டத்தில் உள்ள ஒரு சிறுநகரமாகும். தெலுக் இந்தான் நகரில் இருந்து 45 கி.மீ. மேற்காக உள்ளது. 

பேராக் மாநிலத்தின் தலைநகரமான ஈப்போவில் இருந்து 132 கி.மீ. தொலைவில் உள்ளது. 

இந்த நகரின் முக்கியமான தொழில் மீன்பிடித்தல் ஆகும். தவிர, இதன் சுற்று வட்டாரங்களில் பல தென்னைத் தோட்டங்கள் உள்ளன. பாகன் டத்தோவில் இருந்து தெலுக் இந்தான் நகருக்குச் செல்லும் வழியில் அந்தத் தோட்டங்களைக் காண முடியும். அதனால் இந்த பாகன் டத்தோ பகுதியை தென்னையின் சொர்க்கவாசல் என்றும் அழைப்பது உண்டு.

பொது

பாகன் டத்தோ நகரின் சுற்றுப் பகுதியில் சில மீன்பிடி கிராமங்கள் பரவி இருக்கின்றன. சுங்கை தியாங், சுங்கை பூரோங், பாகன் சுங்கை தியாங், பாகான் சுங்கை பூரோங் போன்ற மீன்பிடி கிராமங்களைச் சொல்லலாம். இந்தக் கிராமங்கள் கடற்கரை அருகில் அமைந்துள்ள கிராமங்கள்.

பாகன் டத்தோவில் இருந்து தெலுக் இந்தான் நகருக்குச் செல்லும் சாலையில் ஊத்தான் மெலிந்தாங், செலெக்கோ, சிம்பாங் தீகா போன்ற சிறுநகரங்களும் உள்ளன. சுங்கை டூலாங் எனும் இடத்தில் அதிகமாக பெரு இறால்கள் பிடிக்கப்படுகின்றன.

தமிழ்ப் பள்ளிகள்
இரு தமிழ்ப்பள்ளிகள் உள்ளன.

 பாகன் டத்தோ தமிழ்ப்பள்ளி - SRJK (T) Bagan Datoh
 கோலா பெர்ணாம் தோட்டத் தமிழ்ப்பள்ளி - SRJK (T) Ladang Kuala Bernam

மக்கள் பிரதிநிதிகள்

மலேசிய நாடாளுமன்றம் 
 P.075 பாகன் டத்தோ மக்களவைத் தொகுதி - டத்தோ ஸ்ரீ அகமத் சாகித் அமிடி (பாரிசான் நேசனல்)

பேராக் மாநிலச் சட்டமன்றம் 
 N.53 ருங்குப் - டத்தோ சாருல் சாமான் யகயா (பாரிசான் நேசனல்)
 N.54 ஊத்தான் மெலிந்தாங் - கேசவன் சுப்பிரமணியம் (மக்கள் கூட்டணி (மலேசியா))

மேற்கோள்கள்

வெளி இணைப்புகள்
JPN Bagan Datoh

மலேசிய நகரங்கள்
பேராக் நகரங்கள்
கேசரியா

கேசரியா (Kesariya) இந்தியாவின், பிகார் மாநிலத்தில், கிழக்கு சம்பாரண் மாவட்டத்தில், ராம்பூர் அருகே அமைந்த பழமையான நகராகும். கௌதம புத்தரின் நினைவாக, அசோகர் கேசரியா நகரத்தில் நிறுவிய, புகழ் பெற்ற, உலகின் உயரமான 104 அடி உயரமுள்ள  தூண் உள்ளது. கேசரியா நகரம், பௌத்த யாத்திரைத் தலங்களில் ஒன்றாக கருதப்படுகிறது.

ஒரு முறை கௌதம புத்தர் கேசரியா நகரத்தில் தங்கி தனது தத்துவங்களை விளக்கியதால், இந்நகரத்தை கேசபுத்தா  என்ற சிறப்புப் பெயருடன் அழைக்கப்பட்டது..

கேசரியா தாது கோபுரம்

கேசரியா தூபியை இந்தியத் தொல்லியல் ஆய்வகம் 1998ஆம் ஆண்டில் கண்டுபிடித்தது. கேசரியா தூணின் உயரம் 104 அடியாகும்.இதனை இந்தியத் தொல்லியல் ஆய்வகம் பராமரிக்கிறது.

விராட் இராமயணக் கோயில்
கேசரியாவில் உள்ள ஜானகி நகரில்,  ஜூன்  2015இல் மஹாவீர் மந்திர் அறக்கட்டளையால்  ஏறத்தாழ 500 கோடி ரூபாய் மதிப்பில் விராட் இராமாயணக் கோயில் கட்டிட வேலை  தொடங்கப்பட்டுள்ளது. உலகின் மிகப்பெரிய வழிபாட்டுத் தலமான அங்கோர் வாட் கோயிலை விட அளவில் பெரிதாக கட்டப்படவுள்ள விராட் இராமாயணக் கோயிலின் நீளம் 2500 அடியாகவும், அகலம் 1296 அடியாகவும், உயரம் 379 அடியாகவும் இருக்கும் வண்ணம் அமைக்கப்படவுள்ளது.

போக்குவரத்தும் தங்குமிட வசதிகளும்
பிகார் மாநில சுற்றுலா வளர்ச்சிக் கழகத்தின் சுற்றுலா பேருந்துகள் கேசரியா நகரத்திற்கு இயக்கப்படுகிறது. பிகார்  சுற்றுலா வளர்ச்சி கழகத்தின் சுற்றுலா மாளிகைகள் பயனிகள் தங்குவதற்கு வசதியாக உள்ளது.

படக்காட்சியகம்
104 அடி உயரமுள்ள கேசரியா பௌத்தத் தூபி

இதனையும் காண்க 
 கேசரியா தூபி
 அசோகர் கல்வெட்டுக்கள்
 அசோகரின் தூண்கள்
 பௌத்த யாத்திரைத் தலங்கள்
 பௌத்த தொல்லியற்களங்கள்

மேற்கோள்கள்

வெளி இணைப்புகள்
   கேசரியா தூண் - காணொளி

அசோகரின் தூண்கள்
பௌத்த தொல்லியற்களங்கள்
பிகார் தொல்லியற்களங்கள்
இந்தியத் தொல்லியற்களங்கள்
பீகார் மாநிலத்திலுள்ள ஊர்களும் நகரங்களும்
பண்டைய இந்திய நகரங்கள்
சுரேஷ்வரர்

சுரேஷ்வரர் அல்லது சுரேஷ்வராச்சாரியார் (Sureśvara or Sureśvarācārya),   கி. பி. 750இல் வாழ்ந்த அத்வைத வேதாந்தாதி. இவரின் இயற்பெயர் மந்தன மிஸ்ரர். ஆதிசங்கரரின் தலைமைச் சீடர். சங்கரரின் ஆணைப்படி சிருங்கேரியில் சாரதா பீடம் அமைத்து, அதன் முதல் பீடாதிபதியானவர். சுரேஷ்வரர் சங்கரரை விட வயதில் மூத்தவராகவும் இல்லறத்தவராகவும் இருந்தவர்.

வாழ்க்கை
சங்கரரின் சீடராக ஆவதற்கு முன் மந்தன மிஸ்ரர் என்ற பெயரில், மீமாம்ச தத்துவவாதியாக இருந்த இல்லறத்தவர். சங்கரருடன் நடந்த விவாதப் போட்டியில் தோல்வியடைந்த மந்தன மிஸ்ரர், இல்லறத்தை விட்டு, துறவறம் மேற்கொண்டு, சங்கரரை தனது குருவாக ஏற்றுக் கொண்டவர். ஆதிசங்கரர் உரை எழுதிய உபநித  நூல்களுக்கு சுரேஷ்வரர் நீண்ட விளக்க உரைகள் எழுதியுள்ளார். எனவே இவரை வார்த்திககாரர் (நீண்ட விளக்க உரையாசிரியர்) என்பர். சிருங்கேரியில்  சிருங்கேரி சாரதா பீடத்தை நிறுவி அதன் முதல் பீடாதிபதியாக விளங்கியவர்.

எழுதிய நூல்கள்
அத்வைத வேதாந்த  தத்துவத்தை எளிமையாகவும், விளக்கமாகவும், விளக்கும் வகையில் பல விளக்க நூல்களை இயற்றியுள்ளார்.
 பிரகதாரண்யக உபநிடத வார்த்திகம் (சங்கரரின் பிரகதாரண்யக உபநிடத உரைக்கு விளக்க நூல்) 
 நைஸ்கர்மியசித்தி   
 சம்பந்த வார்த்திகம் (சங்கர்ரின் பிருகதாரண்யக உபநிடத அறிமுக உரைக்கு விளக்க நூல்)
 தைத்திரிய வார்த்திகம் (சங்கரரின் தைத்திரிய உபநிடத உரைக்கு விளக்க நூல்) 
 சங்கரரின் தட்சணாமூர்த்தி ஸ்தோத்திர நூலுக்கு விளக்க உரை நூல் 
பஞ்சீகரணம் வார்த்திகம் (சங்கரரின் பஞ்சீகரண பாஷ்யத்திற்கான விளக்க உரை நூல்)

மேற்கோள்கள்

வெளி இணைப்புகள்
 சிருங்கேரி மடத்தின் இணையதளம்
 Sri Sureshwaracharya
 Sringeri & The Hoary Guru-Shishya Parampara
 Naishkarmya sidhi of Sri Sureshwaracharya by KS Maheswaran class 1
  சிருங்கேரி மடம்

அத்வைதம்
இந்திய மெய்யியலாளர்கள்
பத்மபாதர்

பத்மபாதர் அல்லது பத்மபாதாச்சாரியார், (Padmapadacharya) எட்டாம் நூற்றாண்டில் இந்தியாவில் வாழ்ந்த அத்வைத  வேதாந்தவாதி. ஆதிசங்கரரின் நான்கு முக்கிய சீடரில் முதல்வர். மற்ற சீடர்கள், சுரேஷ்வரர், தோடகர், அஸ்தாமலகர் ஆவர்.  பத்மபாதர் புரி நகரத்தின் கோவர்தன பீடத்தின் முதல் மடாதிபதியாக விளங்கியவர். ஆதிசங்கரரின் பிரம்ம சூத்திர விளக்கத்திற்கு, பத்மபாதர் பஞ்சபாதிகா எனும் விரிவான விளக்க உரை நூல் எழுதியுள்ளார்.

மேலும் படிக்க
The Pañcapādikā of Padmapāda, trans. D. Venkatramiah, Gaekwad's Oriental Series 107 (Baroda: Oriental Institute, 1948)
The Pañcapādikā of Padmapāda, edd S. Srirama Sastri & S. R. Krishnamurthi Sastri (Madras: Madras Government Oriental Series 155, 1958
Michael Comans, "Later Vedānta" (in Brian Carr & Indira Mahalingam edd. Companion Encyclopedia of Asian Philosophy. London: Routledge, 2001. 
John Grimes, "Padmapāda" (in Robert L. Arrington [ed.]. A Companion to the Philosophers. Oxford: Blackwell, 2001. )
J. N. Mohanty, "Can the Self Become an Object? (Thoughts on Śamkara's statement: nāyam ātmā ekāntena avisaya)", in his Essays on Indian Philosophy, ed. Puroshottama Bilimoria. New Delhi: Oxford University press, 2002.

மேற்கோள்கள்

அத்வைதம்
இந்திய மெய்யியலாளர்கள்
கலிஞ்சர் கோட்டை

கலிஞ்சர் (Kalinjar) () கோட்டை நகரம், இந்தியாவின் உத்திரப் பிரதேச மாநிலத்தில், புந்தேல்கண்ட் பகுதியில், உலகப் பாரம்பரிய களமான கஜுராஹோ அருகில் உள்ள பாந்தா மாவட்டத்தில்  1203 அடி உயரத்தில் அமைந்துள்ளது. கருங்கற்களாலான கலிஞ்சர் கோட்டை  1.6 கி. மீ. நீளமும், 0.8 கி. மீ. அகலமும், 30 முதல் 35 மீட்டர் உயரமும், 8 மீட்டர் கனமும் கொண்டது.

கலிஞ்சர் கோட்டையை ஆண்டவர்களில் மத்திய இந்தியாவின் ராஜபுத்திர சந்தேலர்களும், ரேவாவின் சோலாங்கி வம்சத்தவர்களும் முக்கியமானவர்கள். கி. பி. 3 – 5 நூற்றாண்டில் குப்த குலத்தினர் கலிஞ்சர் கோட்டையில் பல கோயில்கள் கட்டினர்.

வரலாறு
கஜினி முகமது 1019 மற்றும் 1022ஆம் ஆண்டுகளில் கலிஞ்சர் கோட்டையை தாக்கி கைப்பற்ற இயலாது திரும்ப நேரிட்டது. ஆனால் 1526ஆம் ஆண்டில் மொகலாய மன்னர் பாபர் கலிஞ்சர் கோட்டையை கைப்பற்றினார். சேர் சா சூரி 1545இல் கலிஞ்சர் கோட்டையை கைப்பற்றும் போரில் மாண்டார். இக்கோட்டையை 1812இல் பிரித்தானிய இந்தியப் பேரரசு கைப்பற்றியது.  சிப்பாய் கலவரத்தின் போது கலிஞ்சர் கோட்டை முக்கிய பங்கெடுத்தது.

போக்குவரத்து வசதிகள்
 விமான நிலையம்: 130 கி. மீ. தொலைவில் உள்ள கஜுரஹோ விமான நிலையம்
 இரயில் நிலையம்: 36 கி. மீ. தொலைவில் உள்ள அட்டாரா இரயில் நிலையம் அல்லது 57 கி. மீ. தொலைவில் உள்ள பாந்தா இரயில் நிலையம்.
பேருந்து வசதி: சித்ரகூடம், பாந்தா, அலகாபாத் ஆகிய இடங்களுக்கு பேருந்து வசதிகள் உள்ளது.

படக்காட்சியகம்

மேற்கோள்கள்

வெளி இணைப்புகள்
  KALINJAR FORT

உத்தரப் பிரதேசக் கோட்டைகள்‎
பாந்தா மாவட்டம்
புந்தேல்கண்ட்
பொட்டாசியம் பொலோனைடு

பொட்டாசியம் பொலோனைடு (Potassium polonide) என்பது K2Po என்ற மூலக்கூற்று வாய்பாட்டுடன் கூடிய ஒரு வேதிச் சேர்மமாகும். கூடிய வேதியியல் நிலைப்புத்தன்மை கொண்ட பொலோனிய வகைச் சேர்மங்களில் இதுவும் ஒரு பொலோனைடு ஆகும்.

பண்புகள் 
வெப்ப நிலைப்புத்தன்மை முற்றிலுமற்ற பொட்டாசியம் பொலோனைடு பொட்டாசியம் தெல்லூரைடை (K2Te) விடவும் அதிக இலத்திரன் நாட்ட ஆற்றலைக் கொண்டுள்ளது.

தயாரிப்பு 
ஐதரோபொலோனிக் அமிலம் என்றழைக்கப்படும் நீர் கலந்த ஐதரசன் பொலோனைடு பொட்டாசியத்துடன் ஒடுக்க வினை புரிந்து பொட்டாசியம் பொலோனைடு உருவாகிறது:

H2Po + 2 K → K2Po + H2

பொட்டாசியத்தையும் பொலோனியத்தையும் சேர்த்து 300 முதல் 400 °செ வெப்பநிலைக்குச் சூடுபடுத்தியும் பொட்டாசியம்  பொலோனைட்டைத் தயாரிக்கலாம். உயர் வெப்பநிலைகளில் இவ்வினை மீள்வினையாக நிகழ்கிறது.

வடிவமைப்பு 
சோடியம் பொலோனைடு போலவே பொட்டாசியம் பொலோனைட்டும் புளோரைற்றுக் கனிமத்தின் அமைப்புக்கு எதிரான படிக அமைப்பைக் கொண்டிருக்கிறது.

மேற்கோள்கள் 

பொலோனைடுகள்
பொட்டாசியம் சேர்மங்கள்
புளோரைட்டு படிகக் கட்டமைப்பு
யோகான் பிரான்சு என்கே

யோகான் பிரான்சு என்கே (Johann Franz Encke, 23 செப்டம்பர் 1791 – 26 ஆகத்து 1865) செருமானிய வானியலாளர் ஆவார். இவரது ஆய்வுகளில் புவிக்கும் சூரியனுக்கும் இடையில் உள்ள தொலைவை அளத்தல், சனிக் கோளின் நோக்காய்வுகள், வால்வெள்ளிகள், சிறுகோள்கள் ஆகியவற்றின் வட்டணைச் சுழல்வு நேரங்களைக் கணக்கிடல் ஆகியவை முதன்மையானவை.

வாழ்க்கை
என்கே ஃஅம்பர்கில் பிறந்தார். இவரது தந்தை ஜாகோபுகிர்ச்சுவில் எழுத்தராகப் பணிபுரிந்துள்ளார் . இவர் எட்டுபேரில் கடைசியாகப் பிறந்தவர். இவருக்கு அகவை நான்கு ஆகும்போது தந்தை இறந்துவிட்டர். தனாசிரியரின் உதவியால் இவர் கெலெகிரிடென்ழ்சூல் தெசு ஜொகான்னியூம்சு வில் கல்வி பயின்றுள்ளார். இவர் கணிதவியலும், வானியலும் 1811இல் இருந்துகோட்டிங்கன் பல்கலைக்கழகத்தில் கார்ல் பிரீடுரிக் காசு விடம் பயின்றுள்ளார்; ஆனால் இவர் ஓல்சுட்டின், மெக்லென்பர்கு சார்ந்த பிரசியக் காலாட்படையில் படைமேலராக1813-1814 போருக்காக ஃஆன்சியாட்டிக் தொகுதியில் சேர்க்கப்பட்டுள்ளார்.மீண்டும் 1814இல் பல்கலைக்கழகப் படிப்பைத் தொடர்ந்துள்ளார் ஆனால் நெப்போலியன் எல்பாவில் இருந்து தப்பிச் சென்றதும்  இவர் மீண்டும் படையில் சேர்ந்து 1815 வரை பணிபுரிந்து படைத்தலைவராகியுள்ளார்.

இவர் 1816இல் கோட்டிங்கனுக்குத் திரும்பியதும், கோத்தா அருகில் இருந்த சீபர்கு வான்காணகத்தில் உடனே பனியில்  பெனார்டித் வான் இலிண்டேனௌவால் தன் உதவியாளராக சேர்க்கப்பட்டுள்ளார் (வான் இலிண்டேனௌ இவருக்கு படைப்பணியில் பழக்கமானவர்). இவர் 1680 வால்வெள்ளியைப் பற்றி ஆய்வு செய்தார். இதற்காக 1817இல் இவருக்குக் கோட்ட பரிசு காசு, ஓல்பர்சு ஆஹிய இரு நடுவர்களால் வழங்கப்பட்டது; இவர் 1812இல் தோன்றிய வால்வெள்ளி மீண்டும் 71 ஆண்டுகளில் வரும் எனச் சரியான முன்கணிப்பைச் செய்தார். இந்த வால்வெள்ளி இப்போது 12பி/பொன்சு புரூக்சு  என அழைக்கப்படுகிறது.

தகைமைகள்
அரசு வானியல் கழகப் பொற்பதக்கம்1824இலும் 1830இலும் இருமுறை பெற்றுள்ளார்.
நிலாவின் குழிப்பள்ளம் ஒன்று "என்கே குழிப்பள்ளம்" எனப் பெயரிடப் பட்டுள்ளது.
9134என்கே என இவர் பெயரால் சிறுகோள் ஒன்று அழைக்கப்படுகிறது.
சனிக்கோளின் வலயங்கள் "என்கே இடைவெளி" என இவர் பெயரால் அழைக்கப்படுகிறது.
ஒரு சிறுகோளின் வட்டணை சுழல்நேரத்தைக் கணக்கிட்டதால் அது இவர் பெயரால் வழங்கப்படுகிறது.

மேற்கோள்கள்

வெளி இணைப்புகள் 
 Obituary of "John Francis Encke"

1791 பிறப்புகள்
1865 இறப்புகள்
செருமானிய வானியலாளர்கள்
மக்னீசியம் பொலோனைடு

மக்னீசியம் பொலோனைடு அல்லது மகனீசியம் பொலோனைடு (Magnesium Polonide) என்பது MgPo என்ற மூலக்கூற்று வாய்பாட்டுடன் கூடிய ஒரு வேதிச்சேர்மமாகும். வேதியியல் நிலைப்புத்தன்மை கொண்ட பொலோனியச் சேர்மங்களில் மக்னீசியமும் பொலோனியமும் சேர்ந்து உருவாகின்ற இப்பொலோனைட்டுச் சேர்மமும் ஒன்றாகும்.

தயாரிப்பு 
மக்னீசியத்தையும் பொலோனியத்தையும் சேர்த்து 300 முதல் 400 °செ வெப்பநிலைக்குச் சூடுபடுத்தி மக்னீசியம் பொலோனைட்டைத் தயாரிக்கலாம்..

வடிவமைப்பு 
நிக்கல், ஆசனிக்கு ஆகிய தனிமங்களைப் பகுதிப்பொருள்களாகக் கொண்டுள்ள நிக்கலைன் அல்லது நிக்கோலைடு எனப்படும் கனிமத்தின் வடிவமைப்பையும் (சாலகம்) a = 434.5 பிமீ மற்றும் c = 707.7 பிமீ என்ற சட்டக அளபுரு மதிப்புகளையும் மக்னீசியம் பொலோனைடு பெற்றுள்ளது. சல்பைடு, செலினைடு மற்றும் தெல்லூரைடு போன்ற இதற்கு நேரிணையான மற்றப் பொலோனைடுகள் போல வழக்கமான சமவடிவ மூலகங்களை இச்சேர்மம் கொண்டிருக்கவில்லை. ஆனால், பாதரசப் பொலோனைடு மட்டுமே இதன் பண்புகளுடன் ஒத்திருக்கிறது..

மேற்கோள்கள் 

மக்னீசியம் சேர்மங்கள்
பொலோனைடுகள்
நிக்கல் ஆர்சனைடு படிகக் கட்டமைப்பு
க்ரியா பதிப்பகம்

க்ரியா பதிப்பகம் தமிழ்நாட்டின் சென்னையைத் தலைமை இடமாகக் கொண்டு செயற்படும் ஒரு பதிப்பகம். எஸ். ராமகிருஷ்ணனும், ஜெயலட்சுமியும் இதை 1974ல் நிறுவினர். இதுவரை (யூன் 2015) நூற்றுக்கும் மேற்பட்ட நூல்களை இப்பதிப்பகம் வெளியிட்டுள்ளது. இவற்றுள் பல துறைகளையும் சார்ந்த தமிழ் நூல்களும், ஆங்கில மொழி நூல்களும் அடங்கும். இவற்றுள் இந்திய மொழிகளில் இருந்தும் வெளிநாட்டு மொழிகளிலிருந்தும் மொழிபெயர்க்கப்பட்ட நூல்களும் உள்ளன. தற்காலத் தமிழ் இலக்கியம் சார்ந்த நூல்களை மட்டுமன்றி, பழந்தமிழ் இலக்கியம், உடல்நலம், விவசாயம், சுற்றுச்சூழல், தொழினுட்பம் போன்ற துறைகள் சார்ந்த நூல்களையும் இப்பதிப்பகம் வெளியிட்டுள்ளது. க்ரியாவின் தற்காலத் தமிழ் அகராதி, இப்பதிப்பகத்தின் முக்கிய வெளியீடுகளுள் ஒன்று. 1985ல் தொடங்கப்பட்ட அகராதிப் பதிப்பு வேலைகள் நிறைவடைந்து அதன் முதற்பதிப்பு 1992ல் வெளியானது. அவ்வகராதியின் விரிவாக்கிய பதிப்பு 2008ல் வெளியிடப்பட்டது.

வெளியீடுகள் 
குட்டி இளவரசன்

விசாரணை

மேற்கோள்கள்

வெளியிணைப்புக்கள்
 க்ரியா பதிப்பகத்தின் இணையத்தளம்

இந்தியப் பதிப்பகங்கள்
தமிழ்ப் பதிப்பகங்கள்
வியாகரணம்

வியாகரணம் வேதாங்கங்களின் இரண்டாம் உறுப்பான வியாகரணம் இலக்கண விதிகள் வகுத்தளிக்கிறது. வியாகரணம் வேதத்தின் வாய் என்று கருதப்படுகிறது. பரம்பொருள் சொரூபங்களில் மிக முக்கியமானது ஒலி வடிவே. சீக்ஷையும் வியாகரணமும் ஒலி வடிவை மேம்பட்ட, தெளிவான வகையில் உணர உதவுகிறது. வியாகரணங்களில் பாணினியின் இயற்றிய அஷ்டாத்தியாயீ   எனும் இலக்கண நூலே மிகப் பரவலாய் அறியப்பட்டுள்ளது. நடராஜர் நடனம் செய்தபோது, அவரது உடுக்கையிலிருந்து கிளம்பிய 14 சூத்திரங்களை ஆதாரமாகக் கொண்டு, பாணினி அவற்றை எட்டு அத்தியாயங்களாக எழுதினார். காத்யாயனர் என்பவர் அதற்கு ஒரு அமைப்பினை வகுத்தார். அதற்கு பதஞ்சலி முனிவர் மற்றும் பலராலும் விளக்கவுரைகள் இயற்றப்பட்டிருக்கின்றன.

மேற்கோள்கள்

வெளி இணைப்புகள்

வேதங்கள்
இந்திய மெய்யியல்
சமசுகிருதம்
இலக்கணம்
சீக்‌ஷா

சீக்ஷா, சமசுகிருத மொழி வேத அட்சரங்களை (எழுத்துக்களை) ஒலிப்பதின் இலக்கணத்தை வரையறை செய்து கொடுப்பதே சீக்‌ஷா சாஸ்திரம். சீக்‌ஷா (உச்சரிப்பு) சாஸ்திரம், வேதத்தின் ஆறு அங்கங்களில் (வேதாங்கங்கள்) முதல் அங்கம். 

வேத மந்திரங்களுக்கு உயிர், அதன் உச்சரிப்பில் உள்ளதால் அதனை சரியாக உச்சரிக்க வேண்டும். இதனை அட்சர சுத்தம் என்பர். அத்துடன் ஒவ்வொரு எழுத்தையும் குரல் உயர்த்திச் சொல்வதா, தாழ்த்திச் சொல்வதா, சமமாகச் சொல்வதா என்ற வேறுபாடுகள் உண்டு. இந்த மூன்றையும் முறையே உதாத்தம், அநுதாத்தம், ஸ்வரிதம் என்பர். இவை இருக்க வேண்டியபடி இருந்தால் அதற்கே ஸ்வர சுத்தம் என்று பெயர்.  அட்சர சுத்தம், ஸ்வர சுத்தம் இரண்டும் இருந்தால்தான் மந்திரங்கள் பலன் தரும். மந்திரங்களின் பொருளைவிட,  ஒலிக்கும் முறை சரியாக இருப்பது முக்கியம். மந்திரக் கூட்டமாக உள்ள வேதத்துக்கு மூச்சு ஸ்தானம்.

மேற்கோள்கள்

வெளி இணைப்புகள்
வேதாங்கங்கள்

வேதங்கள்
இந்திய மெய்யியல்
சமசுகிருதம்
கல்பம் (வேதாங்கம்)

கல்பம், (Kalpa (Vedanga) வேதாங்கங்களின் ஆறாம் அங்கம். இது வேதங்களின் கைகளாக கருதப்படுகிறது. வைதீக கர்மாக்களில் குறிப்பாக யாகம், யக்ஞம், பூஜை, திருமணம் போன்ற சடங்குகள் எவ்வாறு நடத்த வேண்டும் என்ற நெறிமுறைகள் வகுத்து தருகிறது. முனிவர்கள் கல்பம் சார்ந்த சாத்திரங்களை  தர்ம சாத்திரம், க்ருஹ்ய சாத்திரம், சிரௌத சாத்திரம் என மூன்றாக வகுத்துள்ளனர்.

மேற்கோள்கள்

வெளி இணைப்புகள்

வேதங்கள்
சமசுகிருதம்
சந்தஸ்

சந்தஸ்  வேதாங்கங்களின் மூன்றாவது உறுப்பாகும். இது வேதத்தின் பாதமாக கருதப்படுகிறது. தமிழில் யாப்பிலக்கணம் என்பதே சமசுகிருத மொழியில் சந்தஸ் எனப்படும். சீக்ஷா சரியான உச்சரிப்புக்கான விதிமுறைகளைத் தொகுக்கிறது, வியாகரணம் அக்ஷரங்களின் (எழுத்துக்களின்) பொருத்தத்தைத் தீர்மானிக்கிறது, சந்தஸ் வேத மந்திரப் பிரயோகத்தின் ஒட்டுமொத்த ஒலி வடிவம் குலைவற்ற ஒழுங்கு கொண்டிருக்க உதவுகிறது. இவ்வகையில் வேத ஒலிகள் மற்றும் மந்திரங்களை சந்தஸ் காப்பாற்றிக் கொடுப்பதாகச் சொல்லலாம். வேத மந்திரங்களைத் தவறாக உச்சரிப்பது விரும்பத்தகாத எதிர்மறை விளைவுகளை அளிப்பது போலவே,  மந்திரங்களில் உள்ள எழுத்துக்களை (அட்சரங்களை) கூட்டுவதும் குறைப்பதும் பிழையாக அமையும். சந்தஸ் குறித்த நூல்களில் பிங்கலரின்  சந்தஸ் சாஸ்திரமே புகழ் பெற்றதாகும்.

மேற்கோள்கள்

வெளி இணைப்புகள்
யாப்பிலக்கணம்
இந்திய மெய்யியல்
சமசுகிருதம்
வேதம்
நிருக்தம்

நிருக்தம் அல்லது சொல் இலக்கணம், (Nirukta) வேதத்தின் நான்காம் வேதாங்கமாகும். நிருக்தம் வேதத்தின் செவியாகக் கருதப்படுகிறது. நிருக்தம் வேதத்தின் வேர்ச் சொல்லகராதி ஆகும். நிருக்தம் ஒவ்வொரு சொல்லின் வேரையும் கண்டெடுத்துக் கொடுக்கிறது. வேத மொழியில் உள்ள கடினமான சொற்களுக்கு  மூலம் மற்றும் பொருள் தருவதுடன், அன்றாட பயன்பாட்டில் உள்ள சொற்களையும் அசை பிரித்து அவற்றின் மூலப் பதங்களை விளக்கி, ஏன் குறிப்பிட்ட பொருளில் ஒவ்வொரு சொல்லும் பயன்படுத்தப்படுகிறது என்பதை விளக்குகிறது.

மேற்கோள்கள்

வெளி இணைப்புகள்
Nirukta Shastra

சொல்லிலக்கணம் 
சமசுகிருதம்
சொற்பிறப்பியல்
காட்பிரீடு மூன்சென்பெர்கு

காட்பிரீடு மூன்சென்பெர்கு (Gottfried Münzenberg, (17 மார்ச் 1940 – 2 சனவரி 2024) என்பவர் ஒரு செருமானிய இயற்பியலாளர் ஆவார்.

பிறப்பும் கல்வியும்
இவர் 1940 மார்ச்சு மாதம் 17ஆம் நாளில் செருமனியின் சட்சோனி மாகாணத்தில் உள்ள நார்தாவுசென் நகரில் சீர்திருத்தத் திருச்சபை அமைச்சர்கள் குடும்பத்தில், பாட்டர் எயின்சு, எலன் மூன்சென்பெர்கு ஆகியோருக்கு மகனாகப் பிறந்தார். தன் வாழ்க்கை முழுவதும் இவர் இறையியல், மெய்யியல் கோட்பாடுகளில் இயற்பியலின் தாக்கம் குறித்து ஆழ்ந்த ஈடுபாடு கொண்டிருந்தார்.

இவர் செருமனியின் கெய்சன் நகரிலுள்ள சட்டசு-இலீபிகுப் பல்கலைக்கழகம், இன்சுபிரக்கு பிரான்சென்சுப் பல்கலைக்கழகம் ஆகியவற்றில் தன்னுடைய இயற்பியல் பட்டத்தையும் தொடர்ந்து 1971இல் செருமனியின் கெய்சன் பல்கலைக்கழகத்தில் முனைவர் பட்டத்தையும் நிறைவு செய்தார்.

பணி
1976ஆம் ஆண்டில் இவர், இடாமிட்டாட்டுத் தொழினுட்பப் பல்கலைக்கழகத்தில் பீட்டர் அம்புருசிடர் தலைமையில் இயங்கிய செருமனியின் சி. எசு. ஐ அணு வேதியியல் துறைக்கு இடம்பெயர்ந்தார். கனமான அயனிப் பொருள்களைப் பிரித்தெடுக்கும் பணியில் கப்பல் கட்டுமானத் தொழிலில் இவர் முக்கியப் பங்கு வகித்தார். பீட்டர் அம்புருசிடருடன் இணைந்து இவர் போரியம் (Bh Z=107), ஆசியம் (Hs Z=108), மெய்ட்னீரியம் (Mt Z=109), டார்ம்சிட்டாட்டியம் (Ds Z=110), இரோயன்ட்கெனியம் (Rg Z=111), கோப்பர்நீசியம் (Cn Z=112) போன்ற தனிமங்களைக் கண்டறிவதிலும் குளிர் கனவயனிப் பிணைப்புச் செயற்பாடுகளிலும் பெரும்பங்கு வகித்துள்ளார். 1984ஆம் ஆண்டில் தொடங்கப்பட்ட சி. எசு. ஐ. அமைப்பின் புதிய துண்டு பிரிப்புத் திட்டத்திற்கு இவர் தலைவரானார். இத்திட்டம் கன அயனிகளின் பொருண்மம் சார் இடைவினைகள், விந்தையான அணுக்கரு கற்றைகளை தோற்றுவித்தலும் பிரித்தலும், விந்தையான அணுக்கருக்களின் வடிவமைப்பு போன்ற பல ஆய்வுத் தலைப்புகளுக்கு அடிப்படையான வழிகளைத் திறந்து வைத்தது. மேலும் இவர் சி. எசு. ஐ அணு அமைப்பு, அணுக்கரு வேதியியலில் துறைகளின் இயக்குனராகவும் மார்ச்சு 2005இல் பணியோய்வு பெறும் வரை மைன்சுப் பல்கலைக்கழகத்தில் இயற்பியல் பேராசிரியராகவும் பணிபுரிந்தார்.

விருதுகள் 
1983இல் செருமனியின் கெய்சன் பல்கலைக்கழகம் இவருக்கு அளித்த உரோஞ்சன் விருதும் 1996ஆம் ஆண்டில் பிராங்கபேட்டு நகரில் சிகாடு ஆபுமான் என்பவருடன் இணைத்து இவருக்கு வழங்கப்பட்ட ஓட்டோ-ஆன் பரிசும் இவர் பெற்ற மிகவும் குறிப்பிடத்தக்க விருதுகளாகும்.

மேற்கோள்கள் 
 Gottfried Münzenberg: "Stigmatisch fokussierendes Teilchenspektrometer mit Massen- und Energiedispersion", Ph.D. thesis, Giessen, 1971
 Gottfried Münzenberg, Mathias Schädel: "Moderne Alchemie: die Jagd nach den schwersten Elementen", Vieweg, 1996
 C.A. Bertulani, M.S. Hussein, G. Münzenberg: "Physics of radioactive beams", Nova Science Publ., Huntington, NY, 2001, ISBN 1-59033-141-9

1940 பிறப்புகள்
2024 இறப்புகள்
செருமானிய இயற்பியலாளர்கள்
ஜார்ஜ் எர்பிக்

ஜார்ஜ் அவார்டு எர்பிக் (George Howard Herbig, சனவரி 2, 1920 – அக்டோபர் 12, 2013) ஓர் அமெரிக்க வானியலாளர் ஆவார். இவர் அவாய் பல்கலைக்கழகத்தில் வானியலாளராகப் பணியாற்றினார். எர்பிக்-ஆரோ பொருட்கள் கண்டுபிடிப்பில் இவர் பெயர் பெற்றார்.

பின்புலம்

இவர் 1920இல் மேற்கு வர்ஜீனியா, வீலிங்கில் பிறந்தார். எர்பிக் முனைவர் பட்டத்தை 1948இல் பெர்க்லி கலிபோர்னியா பல்கலைக்கழகத்தில் பெற்றார், அதன் ஆய்வேடு, ”ஒண்முகில்நிலையில் மாறுபடும் விண்மீன்கள்” என்பதாகும். அவரது சிறப்புப் புலம் படிமலர்ச்சியின் தொடக்கநிலை விண்மீன்கள் ஆகும். இவை இடைநிலைப் பொருண்மை உள்ள முந்து முதன்மை வரிசை விண்மீன்களாகும். இவை எர்பிக் Ae/Be வகை விண்மீன்கள் என வழங்கப்படுகின்றன. மேலும் உடுக்கணவெளி ஊடகத்தைக் கண்டுபிடித்தார். இவர் கியூல்லெரிமோ ஆரோவுடன் இணைந்து எர்பிக் ஃஆரோ பொருட்களைக் கண்டுபிடித்தார்; இவை ஒண்முகில் நிலையில் தோன்றும் விண்மீனின் இருமுனைமைப் பாய்வால் ஏற்படும் பொலிவார்ந்த படலத்திட்டுகள்/பட்டைகளாகும். உடுக்கணவெளி விரவல் பட்டை அறிவுப்புல ஆய்விலும் பெரும்பங்களிப்பு செய்துள்ளர். இவ்வகையில் 1963முதல் 1995வரை தொடர்ச்சியாக ஒன்பது கட்டுரைகளை “விரவிய உடுக்கணப் பட்டைகள்”  என்றதலைப்பில் வெளியிட்டுள்ளார்.

தகைமைகள்
விருதுகள்

அமெரிக்க வானியற் கழகத்தின் வானியலுக்கான எலன் பி. வார்னர் பரிசு (1955)
அயலக அறிவியல் உறுப்பினர், மாக்சு பிளான்கு வானியல் நிறுவனம், ஐடல்பர்க்
அமெரிக்க வானியற் கழகத்தின் என்றி நோரிசு இரசலின் விரிவுரைத் தகைமை (1975)
லீக் பல்கலைக்கழக விருது (1969)
பசிபிக் வானியற் கழக புரூசு விருது (1980)
கனடிய வானியற் கழக பெட்ரி பரிசும் விரிவுரைத் தகைமையும் (1995)

இவரது பெயரைக் கொண்டவை

குறுங்கோள் 11754 எர்பிக்
எர்பிக்  Ae/Be வகை விண்மீன்கள்
எர்பிக்-ஆரோ பொருட்கள்

தேர்ந்தெடுத்த வெளியீடுகள்
FU ஓரியானிசு விண்மீன்களின் உயர்-பிரிதிறக் கதிர்வரைவு ApJ 595 (2003) 384–411 
இள விண்மீன் கொத்து IC 5146, AJ 123 (2002) 304–327 
பர்னார்டுவின் மெரோப் ஒண்முகில் மீள்வருகை: புதிய நோக்கிட்டு முடிவுகள் AJ 121 (2001) 3138–3148 
விரவிய உடுக்கணவெளிப் பட்டைகள், Annu. Rev. Astrophys. 33 (1995) 19–73
இயல்பிகந்த முன்முதன்மை வரிசை விண்மீன் VY தௌரி, ApJ 360 (1990) 639–649
R Monocerotis இன் கட்டமைப்பும் கதிர்நிரலும் ApJ 152 (1968) 439
புபொப 1999 அருகில் உள்ள இரு ஒண்முகிற்பொருட்களின் கதிர்நிரல்கள், ApJ 113 (1951) 697

மேற்கோள்கள்

1920 பிறப்புகள்
2013 இறப்புகள்
அமெரிக்க வானியலாளர்கள்
கலிபோர்னியா பல்கலைக்கழக (பெர்க்லி) முன்னாள் மாணவர்கள்